**ОБЩИНСКА ИЗБИРАТЕЛНА КОМИСИЯ**

**ОБЩИНА КОЧЕРИНОВО, ОБЛАСТ КЮСТЕНДИЛ**

**РЕШЕНИЕ № 161-МИ**

Гр. Кочериново,07.11.2023 г.

ОТНОСНО: Заличаване на избрани общински съветници от кандидатската листа на КП Граждани за Общината и обявяване на избрани общински съветници от кандидатската листа на КП Граждани за Общината.

        След представяне и приемане в Общинска избирателна комисия Кочериново на протоколите за избор на кмет на община Кочериново и на Кмет на кметство с. Стоб и въз основа на получените данни от протоколите на СИК и след изготвяне на протокола за избор на кмет на община Кочериново в лицето на Станислав Владимиров Горов и кмет на кметство с. Стоб в лицето на Славчо Иванов Гоцев и съгласно разпоредбата на чл. 413, ал. 4 от Изборен кодекс, че в случай бъде избран за кмет кандидат за общински съветник същият отпада от кандидатската листа за общински съветници е необходимо да бъдат заличени избраните общински съветници от листата на КП Граждани за Общината.

    Съгласно справката за класиране според преференциите, изготвена от Информационно обслужване АД и Решение №127-МИ/30.10.2023 г. за подредба на кандидатите от списък „А“ в листата на КП Граждани за Общината и поради наличие на други лица от списък „А“, ОИК Кочериново следва да обяви за избрани от кандидатска листа по списък „А“ на посочената партия кандидати за общински съветници Васил Георгиев Стойчев и Александър Иванов Димитров.

    На основание чл. 87, ал. 1, т.24, чл. 85, ал.4  и ал.6, чл. 413, ал. 4 и чл. 454  във връзка с чл. 453, ал. 1 от ИК  и Решение № 2865-МИ/04.11.2023 г. на ЦИК Общинска избирателна комисия Кочериново взе следното

**РЕШЕНИЕ:**

        1.ЗАЛИЧАВА от листата на общинските съветници на КП Граждани за Общината Станислав Владимиров Горов избран за общински съветник с решение № 127-МИ от 30.10.2023 г. на ОИК Кочериново, поради избирането му за кмет на община Кочериново с Решение № 158-МИ от 06.11.2023 год. на ОИК Кочериново.

2.ЗАЛИЧАВА от листата на общинските съветници на КП Граждани за Общината Славчо Иванов Гоцев избран за общински съветник с решение № 127-МИ от 30.10.2023 г. на ОИК Кочериново, поради избирането му за кмет на кметство с. Стоб с Решение № 159-МИ от 06.11.2023 год. на ОИК Кочериново.

3.ОБЯВЯВА за избрани за общински съветници следващите от листата на КП Граждани за Общината – Васил Георгиев Стойчев и Александър Иванов Димитров.

Да се издадат удостоверения на обявените за избрани общински съветници.

      Решението подлежи на обжалване пред Административен съд Кюстендил в 7-дневен срок от обявяването му съгласно чл. 459 от ИК.

Решението е взето единодушно.

ПРЕДСЕДАТЕЛ:

Атанаска Богоева

СЕКРЕТАР:

Славка Крашевска

*Решението да се публикува на интернет страницата и на таблото на ОИК.*

*Решението е обявено на 07.11.2023 г.*